**Ministru kabineta rīkojuma**

**„Par Latvijas Nacionālo bruņoto spēku vienību un ārvalstu bruņoto spēku vienību kopējām militārajām mācībām Latvijas Republikas teritorijā”**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atļaut Latvijas Nacionālo bruņoto spēku (turpmāk – NBS) vienībām piedalīties kopējās militārajās mācībās, kurās piedalās vairāk par 500 ārvalstu militārpersonām Latvijas Republikas teritorijā.Projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada Deklarācijas par Artura Krišjāņa Kariņa vadītā Ministru kabineta iecerēto darbību 203. punkts – turpināt līdzdarboties Ziemeļatlantijas līguma organizācijas (turpmāk – NATO) kolektīvās aizsardzības sistēmā un tās mērķu ieviešanā, kā arī aktīvi piedalīties Eiropas Savienības ārējās un drošības politikas iniciatīvās, tādējādi nodrošinot adekvātu ieguldījumu Latvijas drošības garanta attīstībā. Turpināt stiprināt pastāvīgu NATO sabiedroto ilgtermiņa klātbūtni Latvijā, tostarp attīstot daudznacionālas divīzijas štāba izveidi Latvijā, kā arī turpināt dalību starptautiskajās misijās un operācijās un ātrās reaģēšanas spēkos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2020. gada 25. aprīļa līdz 17. maijam Latvijas Republikas teritorijā plānots organizēt Nacionālo un ārvalstu bruņoto spēku vienību kopējās militārās mācības “SWIFT RESPONSE”. Šīs militārās mācības ir gaisa desanta divīzijas bataljona līmeņa lauka taktiskās mācības. Tajās plāno piedalīties Amerikas Savienoto Valstu (turpmāk – ASV), Lielbritānijas, Kanādas, Spānijas un Itālijas bruņoto spēku vienības. Šīs ir ikgadējas ASV spēku Eiropā vadītas ASV Armijas un ASV Gaisa spēku apvienotās mācības ar mērķi trenēt sabiedroto spēku stratēģiskā gaisa desanta reaģēšanas spējas pēkšņa apdraudējuma gadījumā. Starptautisko militāro mācību laikā NBS trenēs spēju sniegt uzņemošas valsts atbalstu, uzlabojot sadarbību starp Latvijas un sabiedroto dalībvalstu bruņotajiem spēkiem.No 2020. gada 27. aprīļa līdz 22. maijam Latvijas Republikas teritorijā plānots organizēt NBS un ārvalstu bruņoto spēku vienību kopējās mācības “DEFENDER (LIVEX)”. Šīs ir korpusa līmeņa lauka taktiskās mācības pilna spektra operāciju izpildē. Militāro mācību laikā ASV armija, pirmkārt, trenēs savu spēku grupēšanas un pārvietošanās spējas ASV iekšienē, pārvietojot tehniku no bāzes uz bāzi un pēc tam – arī uz ostu. Otrkārt, tā būs operatīva militāro spēku nogādāšana uz Eiropas ostām, lai pēc tam spēkus sadalītu pa visu Eiropu, sākot no Vācijas un Polijas, ieskaitot arī Baltijas, Austrumeiropas un Ziemeļvalstis. Mācībās plānots, ka piedalīsies NATO dalībvalstu karavīri. Šo militāro mācību laikā ASV armija pārbaudīs savus spēkus potenciālas krīzes brīdī ātri nokļūt Eiropā un vienlaicīgi izvērst darbību vairākās valstīs. Plānots, ka mācībās kopā piedalīsies ap 20 000 karavīru ar smago tehniku, ekipējumu un bruņojumu, taču Latvijas teritorijā notiekošajā fāzē plānota līdz 1500 ārvalstu karavīru dalība. Šo starptautisko militāro mācību laikā NBS trenēs uzņemošas valsts atbalsta sniegšanas procedūras un dažādu kaujas spēju savstarpējo savietojamību.Saskaņā ar likuma “Latvijas Nacionālo bruņoto spēku piedalīšanās starptautiskajās operācijās” 9. panta pirmo daļu lēmumu par NBS vienību piedalīšanos kopējās militārajās mācībās Latvijas Republikas teritorijā, ja mācībās piedalās vairāk par 500 ārvalstu militārpersonām, pieņem Ministru kabinets. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojuma projektu ir izstrādājusi Aizsardzības ministrija, sadarbojoties ar NBS. |
| 4. | Cita informācija | Ministru kabineta rīkojuma projekts attiecas uz 16. politikas jomu – valsts aizsardzības politiku.Ministru kabineta rīkojuma projekta izpildi 2020. gadā Aizsardzības ministrija nodrošinās atbilstoši piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.12.00 „Nacionālo bruņoto spēku uzturēšana”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1949. gada 4. aprīļa Ziemeļatlantijas līgums. |
| 3. | Cita informācija | Latvijas Republika turpinās ievērot  Ziemeļatlantijas līguma organizācijas dalībvalstu līgumu par to bruņoto spēku statusu, kas parakstīts 1951. gada 19. jūnijā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – norāda informāciju, kas minēta instrukcijas [57.1](https://likumi.lv/ta/id/203061#n57.1). apakšpunktā un kas jau tika norādīta arī [V sadaļas](https://likumi.lv/ta/id/203061#n5) [2. punktā](https://likumi.lv/ta/id/203061#p2). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam**3.pants:** Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | Iekļauj informāciju atbilstoši instrukcijas 58.2. apakšpunktamLatvijas Republikas teritorijā organizēt NBS un ārvalstu bruņoto spēku vienību kopējās militārās mācības. | Iekļauj informāciju atbilstoši instrukcijas 58.3. apakšpunktam.Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3. apakšpunktam1949. gada 4. aprīļa Ziemeļatlantijas līgumā paredzētās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Iekļauj informāciju atbilstoši instrukcijas 58.4. apakšpunktam.1949. gada 4. aprīļa Ziemeļatlantijas līguma 3. pantā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs, aizsardzības ministrs             A. Pabriks

S. Šadurska, 67335247

signe.sadurska@mod.gov.lv